**E l ő t e r j e s z t é s**

**Révfülöp Nagyközségi Önkormányzat Képviselő-testületének**

**2022. október 17.-én tartandó ülésére**

**Tárgy: Révfülöp 566/2 hrsz-ú ingatlanon található mobiltelefon bázisállomás üzemeltetéséhez szükséges távközlési berendezések elhelyezése és üzemeltetése céljára kötött bérleti szerződés újrakötése**

**Előkészítette:** Molnárné Vagányi Diána pénzügyi ügyintéző

**Előterjesztő:** Kondor Géza, polgármester

Jogszabállyal nem ellentétes

Dr. Szabó Tímea

címzetes főjegyző

**Tisztelt Képviselő-testület!**

A Magyar Telekom Nyrt. (székhely: 1097 Budapest, Könyves Kálmán krt. 36., cégjegyzékszám: Cg. 01-10-041928, adószám: 10773381-2-44, statisztikai számjel: 10773381-6110-114-01) megkereste Révfülöp Nagyközség Önkormányzatát, hogy a Révfülöp Nagyközség Önkormányzata tulajdonában lévő 5662/hrsz alatt felvett, természetben 8253 Révfülöp Káli út 17. szám alatt található ingatlan egy részére létre jött mobiltelefon bázisállomás üzemeltetéséhez szükséges távközlési berendezések elhelyezésére és üzemeltetésére szóló bérleti szerződése 2022. augusztus 31-én lejárt.

Bérlő jelezte szándékát, hogy további négy évre, azaz 2026. év augusztus 31-ig szerződést kötne az önkormányzattal a jelenleg érvényben lévő feltételeknek megfelelően.

Bérlő 2017. évtől kezdődően bérli az előbb említett ingatlant változatlan bérleti díjért (bruttó 2.200.000 Ft/év).

A hasonló szolgáltatások bérleti díja a környéken magasabbak. Ennek okán a szerződéskötéshez kapcsolódóan az alábbiakat javaslom:

* a bérleti díj összegének megemelését 2.500.000 Ft+ áfára, valamint infláció követő legyen
* fizetési ütemezés évente egy összegben szeptember 1-ig
* az eddigi 60 napos fizetési határidő helyett 15 napos fizetési határidő
* szerződéskötés követően a bérleti díj egyösszegű átutalása
* a bérleti szerződés időtartama 3 év legyen.

Kérem a Tisztelt Képviselő-testületet, hogy az előterjesztést megtárgyalni szíveskedjen!

**Határozati javaslat**

**RÉVFÜLÖP NAGYKÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2022. (X. ) HATÁROZATA**

***Mobiltelefon bázisállomás üzemeltetéséhez szükséges távközlési berendezések elhelyezése és üzemeltetése céljára kötött bérleti szerződés újrakötéséről***

**A)**

Révfülöp Nagyközség Önkormányzata Képviselő-testülete elfogadja a Magyar Telekom Nyrt. Révfülöp 566/2/hrsz alatt felvett, természetben 8253 Révfülöp Káli út 17. szám alatt található ingatlan egy részére mobiltelefon bázisállomás üzemeltetéséhez szükséges távközlési berendezések elhelyezése és üzemeltetése célú bérbevételére vonatkozó javaslatát.

Révfülöp Nagyközség Önkormányzata bérleti szerződést köt a Magyar Telekom Nyrt-vel.

Képviselő-testület megbízza a polgármestert, hogy a távközlési berendezések elhelyezésére és üzemeltetésével kapcsolatos intézkedéseket tegye meg, a Magyar Telekom Nyrt-vel a bérleti szerződést megkösse.

Felelős: Kondor Géza polgármester

Határidő: 2022. október 31.

**B)**

Révfülöp Nagyközség Önkormányzata Képviselő-testülete nem fogadja el a Magyar Telekom Nyrt. Révfülöp 5662/hrsz alatt felvett, természetben 8253 Révfülöp Káli út 17. szám alatt található ingatlan egy részére mobiltelefon bázisállomás üzemeltetéséhez szükséges távközlési berendezések elhelyezése és üzemeltetése célú bérbevételére vonatkozó javaslatát, hanem tárgyalásokat kezdeményez a következő feltételekről a Magyar Telekom Nyrt-vel.

Bérleti díj összege 2.500.000 Ft + áfa /év, a következő évtől az előző évi inflációval növelt összege.

A bérleti szerződés időtartama 3 év.

Bérlő a mindenkori bérleti díjat az Önkormányzat által kiállított számla alapján minden év szeptember 1. napjáig köteles megfizetni 15 napos fizetési határidővel.

Szerződéskötést követően az első évi bérleti díj összegének átutalása.

Képviselő-testület megbízza a polgármestert, hogy megkezdje a tárgyalásokat a Magyar Telekom Nyrt-vel és a bérleti szerződést a határozatban meghatározott feltételekkel megkösse.

Felelős: Kondor Géza polgármester

Határidő: 2022. december 31.